钦定古今图书集成/方舆汇编/职方典/第1465卷 > 云南府驿递考 府志
## 钦定古今图书集成/方舆汇编/职方典/第1465卷 > 云南府驿递考 府志

本府

滇阳驿　向东三十里至板桥驿。旧设马一百匹，今设马六十匹。

在城堡　：堡官久裁，设堡夫一百名，附滇阳驿管理。

板桥驿　向东六十里至杨林驿。旧设马三十匹，今设马三十匹。

板桥堡　：堡官久裁，今照旧设堡夫一百名，附板桥驿管理。

杨林驿　向东北七十里，至曲靖府易隆驿。旧设马三十匹，今设马四十二匹。

杨林堡　堡官久裁。今照旧设堡夫一百名、附杨林驿管理。杨林驿三十里、至腰站曲靖地界换夫

滇阳驿“向西北三十里，至富民县。” 富民县“向西北一百二十里，至武定府。” 富民县。旧有驿堡，今废。

府城向东，历汤池一百二十里，至宜良县。宜良县向东北七十里，至天生关。天生关向东南四十里，至赵跨。赵跨向东南九十里，至广西府师宗州。

府城向东南四十里至呈贡县。呈贡堡旧在新街，设堡夫三百五十名，后多散亡，今募乡夫应役。呈贡县向东南五十里至晋宁州，晋宁州向东南九十里，至澂江府江川县。

府城向东，历水海子、黄土坡、七甸，九十里至汤池。汤池向东，历老大坡、宜良县、渡口、一碗水、土官哨、白山屯等处，八十里至澂江府路。南州府城向南，历呈贡、晋宁一百零五里，水路一百二十里，至昆阳州。昆阳州向南三十里，至澂江府新兴州界。

“在城堡向西七十里至安宁州，安宁州向西六十里至禄脿堡，明设安宁驿，今裁。原设堡夫五十八名，内逃亡故绝二十八名，今存三十名。置有冷饭田，以给堡夫路食。如遇来往差多，则募乡天添应。禄脿堡向西历老鸦关四十里至炼象关，明设禄脿驿，今裁。原设堡夫八十名，内逃亡故绝四十七名，今存三十三” 名，以乡夫添应有冷饭田，以给堡夫路食。炼象关向西四十里至禄丰县炼象原设堡夫九十三名，内逃亡故绝五十六名，今存三十七名，募乡夫添应置有冷饭田，以给堡夫路食。禄丰县向西七十里至舍资，由舍资向西四十五里至楚雄府广通县，明设禄丰驿，今裁。原设堡夫八十二名，内逃亡故绝五十名，今存三十二名。有“冷饭田，以给堡夫路食。如遇来往差多，夫不足用，则添募乡夫应之。” 以上俱陆路

东路由南坝河下船，入滇池，“历晏公庙、马村诸处，六十里至江尾村上船，入呈贡县，八十里至石子河上船，入旧归化县，一百里至安江村上船，入晋宁州。”

“西路由板坝河下船，入滇池，历西湖近华浦诸处，三十里至高峣渡上船，过碧鸡关入安宁州。” “南路由南坝河下船，历土坝、灰湾、大小鼓浪山、观音山、白鱼口诸处，至老塘嘴上船，入昆阳州，凡一百二十里。” 以上俱水路。